Tukes perustaa oman onnettomuustutkintaryhmän, jos onnettomuuden syiden (ei syyllisten) selvittäminen sitä edellyttää. Tavoitteena on kerätä tietoa, jonka avulla vastaavilta onnettomuuksilta voidaan jatkossa välttyä.
Useimmiten Tukes perustaa onnettomuustutkintaryhmän, kun
joku on kuollut tai loukkaantunut vakavasti onnettomuudessa
onnettomuuden aiheuttamat ympäristö- tai omaisuusvahingot ovat erittäin suuret
kyseessä on erittäin vakava vaaratilanne.
Tutkinnan päätyttyä Tukes julkaisee nettisivuillaan onnettomuustutkintaraportin.